辛偉誠

辛偉誠係保守黨籍英國首相，英國史上首個有色人種、亞裔以及印度教徒首相，亦係上任時候第二後生嘅英國首相。

背景 
辛偉誠嘅父母係印度裔東非人，1960年代英屬東非解殖移民潮期間移民英國。辛偉誠1980年喺修咸頓出世。佢有一個細佬同一個細妹。

佢老婆係印度商人 Akshata Murty，佢哋喺2009年結婚。

政治生涯 
辛偉誠喺2010年加入保守黨，2015年晉身英國國會下議院，2017、19年成功連任。

2020年2月13號，以39歲年紀任鮑里斯·約翰遜內閣。英國疫情期間，佢大刀闊斧用公帑補貼民生，受到唔少好評。

2022年英國政府危機，同衞生大臣賈偉德喺2022年7月5號率先辭職。

參選黨魁 
2022年7月至9月，辛偉誠參選黨魁。

2022年7月13號第一輪投票，以88票多數票入閘下一輪投票
 2022年7月14號第二輪投票，以101票多數票入閘下一輪投票
 2022年7月18號第三輪投票，以115票多數票入閘下一輪投票
 2022年7月19號第四輪投票，以118票多數票入閘下一輪投票
 2022年7月20號第五輪投票，以137票多數票入閘最後一輪投票
 最後一輪投票輸畀對手卓慧思

同年10月，首相卓慧思因為引發另一次政府危機而辭職，辛偉誠再參選黨魁，喺冇對手下毋需得到選票就自動當選，接替首相一職。

類:英國下議院議員
類:英國首相
類:英國保守黨員
類:牛津大學舊生
類:英倫人